[image: image1.png]

SPRENDIMAS

DĖL SAVIVALDYBĖS ADMINISTRACIJOS SENIŪNIJŲ VEIKLOS PROGRAMŲ SUDARYMO IR ASIGNAVIMŲ PASKIRSTYMO TVARKOS APRAŠO TVIRTINIMO 

2009 m. birželio 25 d. Nr. T-243
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049, 2008, Nr. 113-4290) 32 str. 1 d., nusprendžia,


patvirtinti savivaldybės administracijos seniūnijų veiklos programų sudarymo ir asignavimų paskirstymo tvarkos aprašą (pridedama).

                   Juozas Bertašius





PATVIRTINTA





Šakių rajono savivaldybės tarybos





2009 m. birželio 25  d. sprendimu Nr.T-243


SAVIVALDYBĖS SENIŪNIJŲ VEIKLOS PROGRAMŲ SUDARYMO IR ASIGNAVIMŲ PASKIRSTYMO TVARKOS APRAŠAS
I. BENDROSIOS NUOSTATOS

1. Šakių rajono savivaldybės seniūnijų veiklos programų sudarymo ir asignavimų paskirstymo tvarkos aprašas (toliau - tvarkos aprašas) nustato Šakių rajono savivaldybės seniūnijų veiklos programų sudarymo ir asignavimų paskirstymo tvarką.

2. Seniūnijos veiklos programa – Šakių rajono savivaldybės plėtros strateginio plano, savivaldybės veiklos funkcijų įgyvendinimo ir tobulinimo programos dalis, kurioje vieneriems metams nustatomi tikslai, uždaviniai, priemonės, vertinimo kriterijai, numatomi asignavimai.

II. SENIŪNIJŲ VEIKLOS PROGRAMŲ RENGIMO BENDRIEJI PRINCIPAI

3. Kiekvienais metais, tvirtindama savivaldybės biudžetą, Šakių rajono savivaldybės taryba tvirtina seniūnijų (toliau - savivaldybės seniūnijų) veiklos programas ir joms įgyvendinti skiriamus asignavimus.


4. Savivaldybės seniūnijų asignavimai paskirstomi vadovaujantis Šakių rajono savivaldybės tarybos patvirtintais asignavimų paskirstymo kriterijais.


5. Savivaldybės seniūnijų veiklos programų įgyvendinimui asignavimai planuojami atsižvelgiant į prognozuojamus pagrindinius veiklos rodiklius, kreditorinius įsiskolinimus, įvertinus Šakių rajono savivaldybės strateginiame plėtros plane numatytus įsipareigojimus, vadovaujantis patvirtintomis piniginėmis ir natūrinėmis išlaidų normomis ir kitais rodikliais.


6. Lėšos investicijoms planuojamos atsižvelgiant į Šakių rajono savivaldybės strateginiame plėtros plane 2004-2010 m. numatytas priemones.


7. Savivaldybės administracijos direktoriaus įsakymu patvirtintame savivaldybės biudžeto projekto rengimo plane nustatytais terminais savivaldybės seniūnijų seniūnai pateikia savivaldybės administracijos Regioninės plėtros skyriui parengtas veiklos programas.


8. Savivaldybės seniūnijos veiklos programos aprašymo pagrindinės dalys:


8.1. Bendroji dalis (pagrindiniai demografiniai- socialiniai duomenys apie seniūniją ir kiti duomenys, charakterizuojantys seniūnijos ūkinę, administracinę veiklą, seniūnijos funkcijos, planuojami darbai);


8.2. Programos tikslai (seniūnijos programos tikslai turi nusakyti rezultatą, kurį norima pasiekti per biudžetinius metus, turi būti susiję su seniūnijos poreikiais, galimybėmis ir savivaldybės strateginiais tikslais, išdėstomi prioriteto tvarka);


8.3. Programos uždaviniai (seniūnijos programos tikslams įgyvendinti suformuluojami uždaviniai - per nustatytą laikotarpį planuojama veikla, užtikrinanti programos tikslo įgyvendinimą); 

8.4. Priemonės programos tikslams įgyvendinti (užsibrėžtų uždavinių gyvendinimo efektyviausi ir racionaliausi būdai ir veiksmai, kuriems naudojami žmogiškieji, finansiniai ir materialiniai ištekliai)

8.5. Programos vertinimo kriterijai (suformuluojami rezultato (vertinamas programos tikslo pasiekimas ir nusakoma nauda) ir  (ar) produkto (uždavinio įgyvendinimo rezultatas, materialinis ar intelektinis produktas, paslaugos) kriterijai, jie turi būti pamatuojami, realūs, aiškiai suformuluoti, nesudėtingi, leidžiantys daryti palyginimus, vertinti sąnaudas, darbo krūvį, rezultatą ir naudą);


8.6. Programos finansavimo šaltiniai (numatomos lėšos programos įgyvendinimui, pridedama sąmata).


9. Savivaldybės seniūnijų seniūnai yra atsakingi už teisingą seniūnijos veiklos programų ir jų sąmatų sudarymą, asignavimų apskaitą ir jų naudojimo teisingumą.
III. ASIGNAVIMŲ PASKIRSTYMO KRITERIJAI


10. Seniūnijų veiklos programoms įgyvendinti asignavimai planuojami atsižvelgiant į  prognozuojamus savivaldybės finansinius rodiklius, kreditorinius įsiskolinimus ir vadovaujantis šiais seniūnijoms asignavimų paskirstymo kriterijais:


10.1. gyventojų skaičius, vnt;


10.2. teritorijos plotas, ha;


10.3. vietinių kelių ir gatvių ilgis, km;


10.4. prižiūrimų parkų, poilsio aikštelių potas, m 2;


10.5. kapinių skaičius, jų plotas, ha;


10.6. gyvenviečių ir gatvių šviestuvų skaičius, vnt


10.7. Socialinių būstų skaičius;


10.8. Socialiai remtinų, rizikos šeimų skaičius.

IV. ATSAKOMYBĖ IR KONTROLĖ


11. Seniūnai (asignavimų valdytojai), pasibaigus ataskaitiniams metams, iki vasario 1 dienos savivaldybės administracijos direktoriui pateikia veiklos ataskaitas, kuriose įvertina planuotų darbų atlikimą, įvardina neatliktų darbų priežastis.


12. Seniūnai atsako už programų, jų sąmatų sudarymą ir vykdymą neviršijant patvirtintų asignavimų, už skirtų asignavimų efektyvų, atitinkantį programoje nustatytus tikslus, naudojimą. 

13. Seniūnijų veiklos programų vykdymą vertina Centralizuotas savivaldybės  vidaus audito skyrius.



14. Šis tvarkos aprašas keičiamas savivaldybės tarybos sprendimu.

